---
description: '#HelloGameDesign #HelloErmine #HelloWorld2021'
---

# เป้าหมาย

## เป้าหมาย

&#x20; เป็นสิ่งที่ผู้สร้างต้องการให้ผู้เล่นทำ และเป็นสิ่งที่บ่งบอกถึงจุดสิ้นสุดของเกมที่ผู้เล่นต้องไปให้ถึง ซึ่งจะเป็นสิ่งที่คอยกระตุ้นและท้าทายผู้เล่นให้รู้สึกอยากเล่นเพื่อจะได้ผ่านไปเล่นในฉากต่อไป หรือได้ชื่อว่าเป็นผู้ที่สามารถพิชิตเกมนั้นได้

เป้าหมายของเกมต้องไม่ง่ายเกินไปจนทำให้ผู้เล่นรู้สึกไม่ท้าทาย หรือยากเกินไปจนทำให้ผู้เล่นรู้สึกว่าตนเองไร้ซึ่งความสามารถและหยุดเล่นไปในที่สุด

การออกแบบเป้าหมายที่ดีให้กับเกมควรเริ่มต้นจากสิ่งที่ง่ายก่อน เนื่องจากในช่วงเริ่มต้นของการเล่นเกมควรเป็นช่วงที่ให้ผู้เล่นได้เรียนรู้และสร้างความคุ้นเคยในการควบคุมการเล่นต่าง ๆ ภายในเกม เมื่อผู้เล่นเกิดความคุ้นเคยและสนุกไปกับเกม จะทำให้อยากเล่นในฉากถัดไป จากนั้นจึงสามารถเพิ่มความยากขึ้นเป็นลำดับซึ่งจะคอยท้าทายให้ผู้เล่นเล่นเกมของเราจนจบ

### ประเภทเป้าหมายของเกม

#### ทำลาย

* เป็นเป้าหมายที่เข้าใจง่าย เพราะตรงไปตรงมา เน้นการทำลายล้าง เดินหน้าฆ่าศัตรู หรือทำลายบางสิ่งบางอย่างเพื่อให้ได้รับชัยชนะ

ยึดครอง/ควบคุมพื้นหรือที่

* เป็นเกมที่ผู้เล่นจะบรรลุเป้าหมายได้ก็ต่อเมื่อเข้าควบคุมพื้นที่หรือครอบครองบางสิ่งได้

#### เก็บรวบรวม

* เป็นเกมที่มีเป้าหมายต้องการให้ผู้เล่นเก็บรวบรวมบางสิ่งบางอย่าง เช่น เก็บสิ่งของต่างๆ เก็บเลเวล หรือเก็บสะสมคะแนน ให้ครบตามที่ภารกิจต้องการ

#### แก้ไขปัญหา

* ต้องการให้ผู้เล่นใช้ความสามารถในการคิดวิเคราะห์ในการแก้ปัญหา ไม่ว่าจะเป็นจับคู่ สลับสี หรือแก้ปริศนารูปแบบอื่น

#### วิ่งไล่/วิ่งหนี

* ต้องการให้ผู้เล่นวิ่งไล่หรือวิ่งหนีบางอย่างไปจนถึงจุดที่เกมกำหนดเพื่อบรรลุเป้าหมาย

สร้าง/พัฒนา

* เป็นเป้าหมายที่เน้นให้ผู้เล่นสร้างหรือพัฒนาบางสิ่งบางอย่างจนถึงจุดที่เกมต้องการเพื่อบรรลุเป้าหมาย

### ระยะในการบรรลุเป้าหมาย

* เป้าหมายระยะสั้น
* เป็นเป้าหมายที่ทำเสร็จง่ายและรวดเร็ว เป็นการจูงใจให้ผู้เล่นค่อย ๆ

เดินไปยังจุดหมาย เป็นขั้นที่ให้กำลังใจแก่ผู้เล่นในตอนแรก ก่อนที่จะไปเผชิญหน้ากับระดับความยากที่มากขึ้น เช่น ภารกิจเริ่มต้น ซึ่งหากเกมมีความสั้นมาก ก็ไม่จำเป็นต้องมีเป้าหมายนี้

* เป้าหมายระยะกลาง&#x20;
* เป็นเป้าหมายที่ยากขึ้นอีกระดับ มีความท้าทายมากกว่าเป้าหมายระยะสั้น ต้องใช้เวลามากกว่า เช่น เควสของแต่ละด่าน หรือแต่ละบท การเอาชนะบอสประจำด่าน เป็นต้น ถ้าผู้เล่นทำสำเร็จก็จะได้รางวัลที่น่าตื่นเต้นกว่าเป้าหมายระยะสั้น\
  \

* เป้าหมายระยะยาว&#x20;
* เป็นเป้าหมายที่ยากและใช้เวลามากที่สุด จะทำสำเร็จในช่วงตอนท้ายเกม  เช่น การเคลียร์เกม การหาคำตอบเนื้อเรื่องของเกม โดยรางวัลจะมีความคุ้มค่ากับเวลาและความพยายามของผู้เล่น

![Sekiro™: Shadows Die Twice  Depth and Complexity (ความลึกและความซับซ้อน)](https://lh3.googleusercontent.com/jnb90VBVSrM2yORbB0krOtg2VlI6R9N9cKwtHE9Gu8rk2i0ggodpciXvOgkfSGcx-Y6PQWXleePaMAL9lOL65UW7E0DnGVHUL_MFacxz7iq4sjenTlAALExRdc55x6HdUHDw3ys)

##
